Publication: Magyar Közlöny
Issue: MK-2009-165 (Year: 2009, Number: 165)
Era: 2004-2010
Section: 2009. évi CXX. törvény*
Paragraph Index: 3299

(6) A végrendeleti végrehajtónak azokat az egyébként kezelése alá tartozó hagyatéki vagyontárgyakat, amelyek kötelességeinek teljesítéséhez nyilván valóan nem szükségesek, kérelemre át kell engednie az örökösöknek. E tárgyakra kiadásukkal a végrendeleti végrehajtó kezelõi joga megszûnik és azokkal az örökös rendelkezik. 6:51. § [Felmentés az örökhagyó egyes rendelkezéseinek teljesítése alól] Az örökhagyó által, végintézkedésében a hagyatékkezelésre elõírt rendelkezéseket a végrendeleti végrehajtó köteles betartani. A közjegyzõ a végrendeleti végrehajtót az örökhagyó egyes rendelkezéseinek teljesítése alól nemperes eljárásban felmentheti, ha azt a végrendeleti végrehajtó, az örökhagyó hagyatékában érdekelt személyek közösen kérik és a rendelkezések teljesítése a hagyatékot jelentõsen veszélyeztetné. 6:52. § [A végrendeleti végrehajtó felelõssége] A végrendeleti végrehajtó a szerzõdésen kívül okozott károkért való felelõsség szabályai szerint felel az eljárása során okozott kárért. 6:53. § [A végrendeleti végrehajtó megbízatásának megszûnése]

Source: https://magyarkozlony.hu/hivatalos-lapok/89b85b8ad70e0235666e043337a0300d6ce1670f/dokumentumok/8341c411880cdb69f22c0d9c3478888cb0fb084e/letoltes